ΕΛΛΗΝΙΚΗ ΔΗΜΟΚΡΑΤΙΑ Αθήνα 8.1.1996

ΚΕΝΤΡΙΚΟ ΣΥΜΒΟΥΛΙΟ ΥΓΕΙΑΣ Αριθμ.Απόφ. 13 της 1.19ηςΟλομ./21.12.95

ΑΠΟΦΑΣΗ

«Ιατρικές πράξεις που εκτελούν ιατροί με ειδικότητα Γενικής Ιατρικής»

Με αφορμή την από 25.8.94 αίτηση του ιατρού Γενικής Ιατρικής κ. Κων/νου Πιταροκοίλη, η Δ/νση Επαγγελμάτων Υγείας του Υπουργείου Υγείας-Πρόνοιας με το υπ' αριθμ. Υ7/7268/30.8.94 έγγραφό της ζητά την γνώμη του ΚΕ.Σ.Υ. σχετικώς με το ποιες ιατρικές πράξεις δικαιούνται να εκτελούν οι ιατροί με ειδικότητα Γενικής Ιατρικής.
Η Ολομέλεια του Κεντρικού Συμβουλίου Υγείας στην 119η Συνεδρίασή της (21.12.95), με βάση τ' ανωτέρω, το υπ' αριθμ. 33/14.10.94 γνωμοδοτικό επί του ανωτέρω ερωτήματος έγγραφο της Ελληνικής Εταιρείας Γενικής Ιατρικής και την εισήγηση της Εκτελεστικής Επιτροπής, αποφάσισε τ' ακόλουθα:

Με βάση το Π.Δ. υπ' αριθμ. 80/2.2.85 (ΦΕΚ 29/4.3.85) η εκπαίδευση των Γενικών Ιατρών περιλαμβάνει τα κατωτέρω στάδια:

	1. Πρωτοβάθμια Περίθαλψη Κέντρο Υγείας
	3 μήνες

	2. Κοινωνική Ιατρική
	3 μήνες

	3. Κοινωνική και Κλινική Ψυχιατρική
	3 μήνες

	4. Παιδιατρική
	3 μήνες

	5. Παθολογία
	6 μήνες

	6. Καρδιολογία
	2 μήνες

	7. Δερματολογία
	1 μήνα

	8. Γενική Χειρουργική
	4 μήνες

	9. Τραυματιολογία και Ορθοπεδική
	2 μήνες

	10. Μαιευτική
	4 μήνες

	11. Οφθαλμολογία
	1 μήνα

	12. Ωτορινολαρυγγολογία
	1 μήνα

	13. Μικροβιολογία, Βιοχημία, Αιματολογία
	1,5 μήνα μωβφφμήναμήνα

	14. Ακτινολογία
	1,5 μήνα


Συνεπώς, οποιαδήποτε ιατρική πράξη αναφέρεται στην παραπάνω εκπαίδευση μπορεί να εκτελεστεί από ιατρό της Γενικής Ιατρικής, γεγονός που συμβαίνει άλλωστε και σε όλες τις Ευρωπαϊκές χώρες που παρέχουν αντίστοιχη εκπαίδευση (Δανία, Ολλανδία, Σουηδία, Αγγλία κλπ.).
Οι Γενικοί/Οικογενειακοί ιατροί μπορούν να εκτελούν Γενικές ιατρικές πράξεις, δεν μπορούν όμως να υπογράφουν γνωματεύσεις ειδικών εξετάσεων όπως επίσης και να αμοίβονται ειδικά για αυτές,

Έτσι π.χ. ο Γενικός/Οικογενειακός Ιατρός έχει το δικαίωμα να διατηρεί καρδιογράφο, αναλυτή και άλλα μηχανήματα βιοϊατρικής τεχνολογίας στο ιατρείο του και να τα χρησιμοποιεί για να προβαίνει σε εξετάσεις υποστηρικτικές της διάγνωσής του. Δεν μπορεί όμως να γνωματεύει ενυπόγραφα τα αποτελέσματα των εξετάσεων αυτών (π.χ. ΗΚΓ, γενική αίματος κλπ.) και να αμοίβεται ειδικά για αυτές.

Ανακοίνωση Για το ΚΕ.Σ.Υ. 
Ο Πρόεδρος

Γραφείο Υπουργού

Γραφείο Υφυπουργού Καθηγητής Β.Χ.Γολεμάτης

Γραφείο Γεν. Γραμματέα

Αποδεκτές Προς Ενέργεια
Δ/νση Επαγγελμάτων Υγείας
Τμήμα Β'

